**Noteikumu projekta "Grozījumi Ministru kabineta 2012. gada 2. maija noteikumos Nr. 309 "Noteikumi par koku ciršanu ārpus meža"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Projekts šo jomu neskar. |
| **I. Tiesību akta projekta izstrādes nepieciešamība** |
| 1. | Pamatojums | Meža likuma 8. panta pirmā daļaMinistru prezidenta 2018. gada 17. oktobra rezolūcija Nr. 90/TA-1171/7774Zemkopības ministram.Ministru prezidenta 2018. gada 26. jūlija rezolūcija Nr. 90/TA-1171/6468 Satiksmes ministram. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2012.gada 2.maija noteikumu Nr.309 “Noteikumi par koku ciršanu ārpus meža” (turpmāk – noteikumi Nr.309) 5.3. apakšpunkts paredz, ka bez pašvaldības atļaujas koku ciršanai ārpus meža atļauts cirst kokus ārpus pilsētām teritorijās, kurās saskaņā ar normatīvajiem aktiem par aizsargjoslām, meliorāciju, autoceļiem un dzelzceļiem koku audzēšana ir aizliegta, kā arī [Aizsargjoslu likuma](https://likumi.lv/ta/id/42348-aizsargjoslu-likums) [61.pantā](https://likumi.lv/ta/id/42348-aizsargjoslu-likums#p61) minētos kokus. Infrastruktūras darbības un drošas ekspluatācijas nodrošināšanai ar normatīvajiem aktiem ir noteikta teritorija, kurā aizliegts audzēt kokus vai kurā koku audzēšanai ir nepieciešama infrastruktūras objekta uzturētāja atļauja. Tāpēc koku nociršana zemes īpašniekam vai tiesiskajam valdītājam noteikta jau kā pienākums ar normatīvajiem aktiem. Tā kā šādi objekti atrodas arī pilsētu teritorijās, ir jāprecizē noteikumu Nr.309 5.3.apakšpunkts, novēršot situāciju, kad viens normatīvais akts uzliek pienākumu nocirst infrastruktūras objekta aizsargjoslā augošos kokus, bet noteikumi Nr.309 nosaka pienākumu šādu koku nociršanai saņemt atļauju un maksāt zaudējumus. Tāpēc ar noteikumu projektu no noteikumu Nr.309 5.3. apakšpunkta tiek svītroti vārdi “ārpus pilsētām”, kā arī 25.punkts papildināts ar 25.7.apakšpunktu, paredzot, ka zaudējumu atlīdzība netiek noteikta, ja esošam šo noteikumu 5.3. apakšpunktā minētam objektam saskaņā ar normatīvajiem aktiem tiek palielināta platība, kas uzturama brīva no kokiem.Ar Ministru prezidenta 2018. gada 26. jūlija rezolūciju Nr. 90/TA-1171/6468 Satiksmes ministram dots uzdevums līdz 2018. gada 1. oktobrim iesniegt Valsts kancelejā izskatīšanai sagatavoto plānu turpmākai rīcībai, lai turpmāk ceļubūves, rekonstrukcijas u.c. darbos nodrošinātu saudzīgu attieksmi pret valsts kultūrvēsturisko ainavu.Satiksmes ministrija, izvērtējot esošo situāciju, ir konstatējusi, ka pašvaldības, kas atbilstoši Ministru kabineta 2012. gada 2. maija noteikumu Nr. 309 “Noteikumi par koku ciršanu ārpus meža” (turpmāk – Noteikumi Nr. 309) 4.7. apakšpunktam izsniedz atļauju koku ciršanai gar autoceļiem, koku ciršanas iesniegumu izvērtēšanai nepievērš pietiekamu uzmanību, t.i., iesniegumu izskatīšanā nepiesaista ekspertus un neveido koku ciršanas komisijas.Tuvu pie autoceļiem augoši koki var nodarīt būtiskus bojājumus autoceļu konstrukcijai, piemēram, koku saknes, ieaugot autoceļu seguma konstrukcijās, var samazināt autoceļa seguma nestspēju, kā arī koku saknes var izcilāt un salauzt asfaltbetona segumu. Ievērojot minēto, lai tiktu izvērtēta pie autoceļiem augošo koku atbilstība autoceļu ekspluatācijas un drošības apstākļiem, Satiksmes ministrija piedāvā precizēt Nr. 309 13. un 16.punktu, nosakot, ka pašvaldība, izsniedzot atļauju koku ciršanai ārpus meža, izvērtē koku ciršanas atbilstību ne tikai ēku, bet arī autoceļu ekspluatācijas un drošības apstākļiem. Paredzēts arī noteikt obligātu prasību izveidot koku ciršanas komisiju gadījumos, kad koku ciršana paredzēta gar autoceļiem, Komisijā pieaicina satiksmes drošības jomas speciālistu un kokkopi (arboristu), kā arī, ja nepieciešams, sugu un biotopu aizsardzības jomas ekspertu un (vai) citas atbilstošas nozares ekspertu.Tā tiks nodrošināta rūpīgāka lēmuma pieņemšana par koku ciršanas nepieciešamību. Rūpīgāka izvērtēšana un iedziļināšanās koku ciršanas nepieciešamībā nodrošinās saudzīgāku attieksmi pret kokiem autoceļu būvniecības un uzturēšanas laikā, kā arī atstās pozitīvu ietekmi uz vēsturiskās ainavas saglabāšanu valstī. Papildus pieaicinot iepriekšminētos ekspertus, koku ciršanas nepieciešamība tiks izvērtēta gan no satiksmes drošības, gan arī koka veselības viedokļa.Minētās problēmas noteikumu projekts atrisinās pilnībā. |
| 3. | Projekta izstrādē iesaistītās institūcijas un publiskas personas kapitālsabiedrības | Izpildot Ministru prezidenta 2018. gada 26. jūlija rezolūcijā Nr. 90/TA-1171/6468 doto uzdevumu, Satiksmes ministrijā 2018. gada 13. septembrī notika sanāksme par koku ciršanu gar autoceļiem. Sanāksmē piedalījās Satiksmes ministrijas, Zemkopības ministrijas un Vides aizsardzības un reģionālās attīstības ministrijas pārstāvji, kā arī ministriju sociālie partneri. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz 900 tūkst. zemes īpašniekiem vai tiesiskajiem valdītājiem (pēc Valsts zemes dienesta datiem), ja viņu zemē, kas nav mežs, aug koki. Informācija par to, cik daudzos zemes īpašumos un tiesiskajos valdījumos, kas nav mežs, aug koki, netiek apkopota. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Noteikumu projekts 2019.gada 10.janvārī ievietots Zemkopības ministrijas tīmekļa vietnē [www.zm.gov.lv](http://www.zm.gov.lv) sabiedriskajai apspriešanai. |
| 3. | Sabiedrības līdzdalības rezultāti | Par tīmekļa vietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi vai priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vietējās pašvaldības |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un struktūru.Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Saistībā ar noteikumu projekta izpildi, ja koku ciršana būs paredzēta gar autoceļiem, pašvaldībām, izvērtējot iesniegumus koku ciršanai ārpus meža, būs jāizveido attiecīga komisija, kurā jāpieaicina satiksmes drošības jomas speciālists un kokkopis (arborists), kā arī, ja nepieciešams, sugu un biotopu aizsardzības jomas eksperts vai citas atbilstošas nozares eksperts. |

 Zemkopības ministrs Jānis Dūklavs

Pamovska 67027101

lelda.pamovska@zm.gov.lv